CELEX: 62019CN0803
Language: mt
Date: 2019-10-31 00:00:00
Title: Kawża C-803/19: Talba għal deċiżjoni preliminari mressqa mill-Obersten Gerichtshof (l-Awstrija) fit-31 ta’ Ottubru 2019 – TN vs WWK Lebensversicherung auf Gegenseitigkeit, VP

27.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 247/2
            
         
      Talba għal deċiżjoni preliminari mressqa mill-Obersten Gerichtshof (l-Awstrija) fit-31 ta’ Ottubru 2019 – TN vs WWK Lebensversicherung auf Gegenseitigkeit, VP
      (Kawża C-803/19)
      (2020/C 247/02)
      Lingwa tal-kawża: il-Ġermaniż
      
         Qorti tar-rinviju
      
      Oberster Gerichtshof
      
         Partijiet fil-kawża prinċipali
      
      
         Rikorrenti: TN
      
         Konvenuta: WWK Lebensversicherung auf Gegenseitigkeit, VP
      
         Parti oħra fil-proċedura: UO
      B’digriet tat-28 ta’ Mejju 2020, il-Qorti tal-Ġustizzja tal-Unjoni Ewropea (It-Tmien Awla) iddeċidiet kif ġej:
      L-Artikolu 35(1) tad-Direttiva 2002/83/KE tal-Parlament Ewropew u tal-Kunsill tal-5 ta’ Novembru 2002 li tikkonċerna l-assigurazzjoni fuq il-ħajja, moqri flimkien mal-Artikolu 36(1) ta’ din id-direttiva, u l-Artikolu 185(1) tad-Direttiva 2009/138/KE tal-Parlament Ewropew u tal-Kunsill tal-25 ta’ Novembru 2009 dwar il-bidu u l-eżerċizzju tan-negozju tal-assigurazzjoni u tar-riassigurazzjoni (Solvibbiltà II), moqri flimkien mal-Artikolu 186(1) ta’ din id-direttiva, għandhom jiġu interpretati fis-sens li ma jipprekludux leġiżlazzjoni nazzjonali li abbażi tagħha, fil-każ ta’ rinunzja mid-detentur ta’ polza ta’ assigurazzjoni għall-kuntratt ta’ assigurazzjoni, it-taxxa fuq il-primjums tal-assigurazzjoni, dovuta minn dan id-detentur, miġbura mill-impriża tal-assigurazzjoni u mħallsa minnha lill-Istat, tiġi eskluża mill-ammonti li din l-impriża għandha tħallas lura lill-imsemmi detentur, b’mod li dan tal-aħħar ikollu jitlob ir-rimbors ta’ din it-taxxa lill-amministrazzjoni fiskali jew, jekk ikun il-każ, jitlob id-danni lill-impriża tal-assigurazzjoni, sakemm il-modalitajiet proċedurali previsti mid-dritt applikabbli għall-kuntratt tal-assigurazzjoni sabiex jiġu rkuprati l-ammonti mħallsa fuq il-bażi tal-imsemmija taxxa ma jkunux ta’ natura li jippreġudikaw l-effettività tad-dritt ta’ rinunzja li d-dritt tal-Unjoni jagħti lid-detentur ta’ polza tal-assigurazzjoni, fatt li hija l-qorti tar-rinviju li għandha tivverifika.